17.7.2023 г.
BG
Официален вестник на Европейския съюз
C 252/23
Преюдициални въпроси 1) Представлява ли образувание като „REPROBEL“, доколкото държавата му е възложила с кралски указ събирането и разпределянето на справедливото обезщетение, установено от държавата по смисъла на член 5, параграф 2, букви а) и б) от Директива 2001/29 (1), и върху което държавата упражнява надзор, образувание, срещу което частноправно лице може да се позове за целите на защитата си на несъответствието с правото на Съюза на национална норма, която това образувание се опитва да наложи на частноправното лице?
2) При отговора на този въпрос от значение ли е, че надзорът, упражняван от държавата върху това образувание, включва: — Задължението на това образувание системно да изпраща на компетентния министър преписи от искането за предоставяне на данни до дължащите възнаграждения, които данни са необходими както за събирането, така и за разпределянето на възнаграждението за репрография, така че въпросният министър да може да бъде информиран как образуванието упражнява предоставеното му право на надзор и да реши дали е целесъобразно с министерски указ да определи съдържанието, броя и честотата на исканията за предоставяне на данни, така че те да възпрепятстват дейността на запитаните лица във възможно най-малка степен; — Задължението на образуванието да призове представителя на министъра да изпрати искане за предоставяне на данни, необходими за събирането на пропорционалното възнаграждение за репрография, до дължащите възнаграждения, до търговците, независимо дали става въпрос за търговци на едро или на дребно, до лизинговите дружества или до дружествата за поддръжка на оборудване, когато платецът на възнаграждение не е оказал съдействие при събирането, при условие че образуванието е длъжно също да изпрати препис от това искане и на компетентния министър, за да може той да определи съдържанието, броя и честотата на исканията, така че те да възпрепятстват дейността на запитаните лица във възможно най-малка степен; — Задължението на образуванието да представи на компетентния министър за одобрение правилата за разпределение на възнаграждението за репрография и всяко тяхно изменение; — Задължението на образуванието да представи на компетентния министър за одобрение изготвения от образуванието формуляр за декларация, без което одобрение той не може да бъде издаден?
3) При отговора на въпроса от значение ли е също, че образуванието разполага със следните правомощия: — Правомощие да изисква всички данни, необходими за събирането на възнаграждението за репрография, от всички лица, а именно дължащите възнаграждение, вносителите на вноски, търговците, независимо дали става въпрос за търговци на едро или дребно, лизинговите дружества и дружествата за поддръжка на оборудване.
При това всяко искане трябва задължително да посочва наказателните санкции, приложими в случай на неспазване на предписания срок или на деклариране на непълни или неверни данни; — Правомощието да се изисква от всички, дължащи възнаграждение, да предоставят всички данни, свързани с копираните произведения, необходими за разпределението на възнаграждението за репрография; — Правомощието да получи от митническата и акцизната администрация, от администрацията по ДДС и от националната служба за социално осигуряване всички данни, необходими за изпълнение на поръчката?
4) Има ли директен ефект член 5, параграф 2, букви а) и б) от Директива 2001/29?
5) Трябва ли националният съд по искане на частноправно лице да не прилага национална норма, когато тази норма, наложена от държавата, не съответства на член 5, параграф 2, букви а) и б) от Директива 2001/29, по-специално защото тази норма в противоречие с посочения член задължава частноправното лице да заплати такси?
(1)
Директива 2001/29/ЕО на Европейския Парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество (ОВ L 167, 2001 г., стр. 10; Специално издание на български език, 2007 г., глава 17, том 1, стр. 230).